Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 78/1998. (III. 26.) számú határozataival, amelyekben egyrészt
Paragraph Index: 1424

165. §-a szerinti használati jogukat ténylegesen az építmények — jogszabálysértő és számukra egyértelműen kárt okozó — megsemmisítése folytán veszítették el. VII. A panaszügy vizsgálata szempontjából releváns alkotmányos jogok, különös tekintettel a „lakhatás” jogára Az Alkotmány 13. §-ának (1) bekezdése szerint „a Magyar Köztársaság biztosítja a tulajdonhoz való jogot.” Az Alkotmány 70/E. §-ának (1) bekezdése szerint „a Magyar Köztársaság állampolgárainak joguk van a szociális biztonsághoz; öregség, betegség, rokkantság özvegység, árvaság és önhibájukon kívül bekövetkezett munkanélküliség esetén a megélhetésükhöz szükséges ellátásra jogosultak.” Az Alkotmány 70/A. § (1) bekezdése szerint: „a Magyar Köztársaság biztosítj a a területén tartózkodó minden személy számára az emberi, illetve az állampolgári jogokat, bármely megkülönböztetés, nevezetesen faj, szín, nem, nyelv, vallás, politikai vagy más vélemény, nemzeti vagy társadalmi származás, vagyoni, születési vagy egyéb helyzet szerinti különbségtétel nélkül.” Ugyancsak a 70/A. § (2) bekezdése szerint „az embereknek az (1) bekezdés szerinti bármely hátrányos megkülönböztetését a törvény szigorúan bünteti.” Az Egyesült Nemzetek Közgyűlése XXI. ülésszakán, 1966. december 16-án elfogadott Gazdasági, Szociális és Kulturális Jogok Nemzetközi Egyezségokmánya kihirdetéséről szóló

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes